Diari Oficial de la Generalitat Valenciana


Sumari del DOGV 1237, del 05-02-1990 (1990/801104)

RESOLUCIÓ de 12 de gener de 1990, de la Conselleria de Sanitat i Consum, per la qual es convoca un curs regular per a la formació de Diplomats en Infermeria-Ajudants Tècnics Sanitaris d'Empresa.
--------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1990/01/12/(1)/dof/vci/html**

### Dades del document

Número de DOGV
:   1237

Data del DOGV
:   05-02-1990

Secció del DOGV
:   ALTRES DISPOSICIONS

Número del document
:   1990/801104


Data del document
:   12-01-1990

Organisme emissor
:   Conselleria de Sanitat i Consum

Tipus de document
:   Resolució

Descriptors 

:   * educació sanitària
    * ensenyament paramèdic
    * formació professional
    * ensenyament professional
    * professió paramèdica

Resolució de 12 de gener de 1990, per la qual es convoca un curs regular per a la formació de Diplomats en Infermeria-Ajudants Tècnics Sanitaris d'Empresa.  
Segons que disposa el Decret 1036/59, de 10 de juny, pel qual es reorganitzen els Serveis Mèdics d'Empresa; vigent el Reglament dels Serveis Mèdics d'Empresa de 21 de novembre de 1959, i també l'Ordre Ministerial de 28 d'octubre de 1981, per la qual s'atribueixen a l'Institut Nacional de la Salut les competències i funcions relacionades amb la medicina preventiva laboral, en virtut del Reial Decret 1612/1987, de 27 de novembre, sobre traspàs a la Comunitat Valenciana de les funcions i serveis de l'Institut Nacional de la Salut, aquesta Conselleria de Sanitat i Consum, fent ús de les facultats que li estan conferides, ha resolt:  
Convocar un curs regular per a la formació de Diplomats d'Infermeria-Ajudants Tècnics Sanitaris d'Empresa, a desplegar a la ciutat de València, a l'Institut Valencià d'Estudis en Salut Pública (IVESP), d'acord amb les següents:  
BASES:  
Primera  
Es convoquen 56 places, distribuïdes segons els següents torns:  
a) 45 places, que es cobriran per concurs de mèrits si el nombre de sol·licituds excedís de les 45 places convocades.   
b) 8 places reservades per als qui ocupen plaça amb caràcter definitiu, de Diplomats en Infermeria-Ajudants Tècnics Sanitaris en Centres de Salut o DATS Visitadores; si el nombre de sol·licituds excedis de les 8 places convocades, es cobririen per concurs de mèrits.  
c) 3 places reservades per a alumnes estrangers, si el nombre de sol·licituds excedís de les 3 places convocades, es cobririen per concurs de mèrits.  
Podran sol·licitar de prendre part en el curs els Diplomats  
d'Infermeria, Ajudants Tècnics Sanitaris, Practicants i Infermeres de nacionalitat espanyola tret del que es preveu a l'apartat c) d'aquesta base.  
Segona  
Les instàncies, signades i rubricades pel sol·licitant, s'acompanyaran de la documentació acreditativa dels mèrits aportats, ja sia en documents originals o en fotocòpies legalitzades per notari o compulsades pels Serveis Oficials de la Conselleria de Sanitat i Consum, del Servei Valencià de Salut, del Ministeri de Sanitat i Consum o de l'Institut Nacional de la Salut.  
Les sol·licituds s'adreçaran al Director de l'IVESP, c/ Dr.  
Rodríguez Fornos, número 4, 46191-València. Podran presentar-se a l'Institut Valencià d'Estudis en Salut Pública, a les Direccions Territorials de la Conselleria de Sanitat i Consum, a les Delegacions del Servei Valencià de Salut, o en la forma que estableix la Llei de Procediment Administratiu.  
El termini de presentació de sol·licituds serà de 30 dies hàbils, comptadors a partir de l'endemà de la publicació d'aquesta resolució al Diari Oficial de la Generalitat Valenciana.  
L'Institut Valencià d'Estudis en Salut Pública requerirà els sol·licitants les instàncies dels quals no reunesquen els requisits exigits, segons que estableix l'article 71 de la vigent Llei de Procediment Administratiu, perquè en un termini deu dies hàbils reparen la falta o completen la documentació. Si tals requisits no foren complerts en l'esmentat termini, es procedirà al seu arxiu sense més tràmit.  
Tercera  
La valoració dels mèrits acadèmics i professionals aportats per l'aspirant es realitzarà estrictament d'acord amb el següent barem:  
1. Mèrits acadèmics:  
Qualificació per curs, nota mitjana:  
 Puntuació  
Excel·lent amb matrícula d'honor 2'00  
Excel·lent 1'00  
Notable 0'50  
Per a l'obtenció de la nota mitjana no es tindran en compte les qualificacions obtingudes en Religió, Moral Professional, Deontologia i Etica, Idiomes, Educació Física, Formació Política i Ensenyament de la Llar.  
2. Mèrits professionals en Medicina del Treball:  
2.1. Cursos de Salut Laboral: sols se'n valoraran els impartits per institucions docents o Administracions Públiques amb capacitat docent reconeguda, amb una duració mínima per curs de 20 hores lectives.  
 Puntuació  
Cada curs 1'00  
(màxim valorable tres cursos)  
2.2. Treballs científics en Salut Laboral: sols es valoraran els treballs editats en publicacions científiques espanyoles o estrangeres, i se'n presentaran separates o fotocòpies compulsades. Es puntuarà de 0 a 3 punts, segons la qualitat del treball publicat.  
2.3. Serveis prestats en Serveis Mèdics d'Empresa com a Diplomat en Infermeria-Ajudant Tècnic Sanitari: 3 punts.  
Sols es valoraran els serveis prestats en Serveis Mèdics d'Empresa amb caràcter interí, eventual o contractat, amb una durada superior a un any, que s'exercesquen el dia que es publique aquesta convocatòria al Diari Oficial de la Generalitat Valenciana. Els esmentats serveis s'acreditaran amb certificat oficial de l'Organització dels Serveis Mèdics d'Empresa on figuren de forma expressa els anteriors requisits.  
Els possibles empats es resoldran en funció de la puntuació dels mèrits professionals en Medicina del Treball (punt 2 del barem), i cas de persistir l'empat, tindrà prioritat l'aspirant de niés edat.  
Quarta  
La selecció d'aspirants, d'acord amb l'anterior barem, la realitzarà una comissió de selecció presidida pel Director de l'IVESP o persona en qui delegue, com a vocals, un representant de la Direcció General de planificació de l'Assistència Sanitària, un representant del Servei Valencià de Salut, un inspector dels Serveis Mèdics d'Empresa a la Comunitat Valenciana i el director del curs que actuarà com a secretari.  
Finalitzat el procés de valoració, la comissió de selecció elaborarà una llista provisional d'admesos que s'exposarà als taulers d'anuncis de l'IVESP, de les tres Direccions Territorials de la Conselleria de Sanitat i Consum i de les tres Delegacions del Servei Valencià de Salut.  
Contra aquesta llista provisional els interessats podran presentar reclamació en el termini de deu dies hàbils, comptadors a partir de l'endemà de la seua exposició pública, que es dirigirà al Director de l'IVESP, c/ Dr. Rodríguez Fornos, número 4, 46379-València. Transcorregut el termini de les reclamacions es farà pública la llista definitiva, exposada als locals assenyalats anteriorment.  
Quinta   
Els alumnes seleccionats hauran de formalitzar la matrícula del curs en el termini de quinze dies hàbils comptadors a partir del de la publicació de la llista definitiva d'admesos, i pagar en el mateix termini l'import de la matrícula del curs, que caldrà ingressar a nom de la Generalitat Valenciana, Conselleria d'Hisenda, Taxes IVESP, número de compte 022060642, Caixa d'Estalvis de València, Urbana 24, c/ Dr. Moliner, 2.  
Sisena  
El curs regular per a l'obtenció del diploma d'aptitud de Diplomat d'Infermeria-Ajudant Tècnic Sanitari d'Empresa, que impartirà una formació teòrico-pràctica, tindrà una durada de tres mesos.  
En el mateix acte de publicació de la llista definitiva d'admesos s'assenyalaran els dies, l'horari i els locals on s'impartiran les classes.  
Setena  
L'assistència a classes, tant teòriques com pràctiques, és obligatòria. Un nombre de faltes superior a deu donarà lloc a la pèrdua de tots els drets de l'alumne, inclent-hi l'import de la matrícula.  
Vuitena  
El nombre i tipus de proves que hauran de superar els alumnes per a l'obtenció del diploma d'aptitud seran determinats conjuntament per l'IVESP i per l'Escola Nacional de Medicina del Treball.  
Novena  
Es faculta el Director de l'IVESP per resoldre totes les qüestions que es puguen plantejar sobre la interpretació d'aquesta resolució.  
València, 12 de gener de 1990.   
El Conseller de Sanitat i Consum:   
Joaquín Colomer Sala.  
ANNEX I  
Sr/Sra. de nacionalitat   
nascut/nascuda el/l' natural d' província d'   
carrer número districte postal   
telèfon document nacional d'identitat   
que posseeix el títol d'   
EXPOSA: que desitja participar en el curs de Diplomats d'lnfermeria- Ajudants Tècnics Sanitaris d'Empresa, a celebrar en aquest Institut, i s'acull a l'apartat a), b) c) de la base primera (1) acceptant totes i cadascuna de les condicions expressades a las bases de la Resolució de la Conselleria de Sanitat i Consum.  
SOL·LICITA: que siga admesa aquesta sol·licitud i la documentació adjunta a fi de poder prendre part en el curs indicat.  
 , d de 1990  
 (Signatura)  
(1) Ratlleu el que no escaiga.  
SR. DIRECTOR DE L'INSTITUT D'ESTUDIS DE SALUT PUBLICA  
c/ Dr. Rodríguez Fornos, 4, 46429, València.  
DORS DE LA INSTÀNCIA  
 Barem Autoavaluació Comprovació  
1. Barem de mèrits acadèmics.  
Qualificació global per curs (nota mitjana):  
 - Excel·lent amb matrícula d'honor. 2'00   
 - Excel·lent 1'00   
 - Notable 0'50   
2. Mèrits professionals en Medicina del Treball):  
 - Cursos de Salut Laboral (màxim tres cursos) 1'00   
 - Treballs científics de Salut Laboral 0 a 3   
 - Serveis prestats en Medicina del Treball 3'00   
 Total


Còpia Permalink ELI